E-kerzh ar veaj e vezer bet asambles o weladenniñ Kêr Delekom hag ar Radom e Pleuveur-Bodoù, Kastell ar Roch-Ugu e Pleuzal hag Abati Boporzh e Pempoull. Poaniañ o deus graet hon heñcherien eno da reiñ displegadurioù skiantel, istorel ha relijiel en ur yezh plaen dan holl da gompren. Plijet eo kalz dezho, ivez, kaerder Aod ar Vein Ruz e-kerzh ar valeadenn hon eus graet en-dro da veg-douar Ploumanach, ha  kemend-all ivez hini Aodoù Goueloù e-kostez Keriti-Pempoull.